Ministru kabineta noteikumu projekta

 “Grozījumi Ministru kabineta 2013.gada 27.augusta noteikumos Nr.675 “Veselības inspekcijas maksas pakalpojumu cenrādis”” sākotnējās ietekmes novērtējuma ziņojums (anotācija)

|  |
| --- |
| **II. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Likuma par budžetu un finanšu vadību 5.panta devīto daļu, kurš nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu.Ministru kabineta 24.05.2016 noteikumu Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (turpmāk – Noteikumi Nr.317) 41.punkts nosaka, ka Veselības inspekcijas (turpmāk – Inspekcija) pēc ārstniecības personas vai ārstniecības atbalsta personas rakstveida pieprasījuma saņemšanas piecu darbdienu laikā par maksu saskaņā ar inspekcijas sniegto maksas pakalpojumu cenrādi izsniedz reģistrācijas apliecību un 60.punkts nosaka, ka šo noteikumu [41.](http://likumi.lv/ta/id/282367-arstniecibas-personu-un-arstniecibas-atbalsta-personu-registra-izveides-papildinasanas-un-uzturesanas-kartiba#p41) un [42.punkts](http://likumi.lv/ta/id/282367-arstniecibas-personu-un-arstniecibas-atbalsta-personu-registra-izveides-papildinasanas-un-uzturesanas-kartiba#p42) stājas spēkā 2017.gada 1.janvārī. Informācija par reģistrētām ārstniecības personām vai ārstniecības atbalsta personām būs brīvi pieejama Inspekcijas tīmekļa vietnē, un ārstniecības personu un ārstniecības atbalsta personu reģistrācijas apliecības turpmāk var tikt izsniegtas tikai pēc personas pieprasījuma un tas būs Inspekcijas maksas pakalpojums. Ministru kabineta 01.09.2009. noteikumu Nr.981 „Bērnu nometņu organizēšanas un darbības kārtība” (turpmāk – Noteikumi Nr. 981) 8.panta 8.6. punkts nosaka, ka pirms nometnes darbības uzsākšanas organizētājs saņem Inspekcijas atzinumu, ka nometne gatava uzsākt darbību. Ministru kabineta 27.08.2013. noteikumu Nr.675 “Veselības inspekcijas maksas pakalpojumu cenrādis” (turpmāk – Noteikumi Nr.675), kurš nosaka Inspekcijas sniegto maksas pakalpojumu cenrādi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Inspekcija ir Veselības ministrijas pakļautībā esoša valsts pārvaldes iestāde, kuras darbības mērķis ir īstenot valsts pārvaldes funkcijas veselības nozares uzraudzībā un kontrolē, lai nodrošinātu minēto jomu regulējošo normatīvo aktu prasību ievērošanu un izpildi. Inspekcijas sniegtie maksas pakalpojumi un maksāšanas kārtība notiek saskaņā ar Noteikumiem Nr. 675. Inspekcijas pakalpojumu izcenojumi ir sagatavoti atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk - Noteikumi Nr.333) noteiktajām prasībām.Šobrīd spēkā esošajos Noteikumos Nr.675 ir nepieciešami grozījumi, jo spēkā stājušies grozījumi normatīvajos aktos, kas regulē veselības nozares uzraudzības un kontroles jomu, un paredz Inspekcijai papildus pienākumus vai maina atsevišķu Noteikumos Nr.675 minēto pakalpojumu būtību.Noteikumu Nr.317 41.punkts nosaka, ka Inspekcija pēc ārstniecības personas rakstveida pieprasījuma saņemšanas piecu darbdienu laikā par maksu saskaņā ar inspekcijas sniegto maksas pakalpojumu cenrādi izsniedz reģistrācijas apliecību un šo noteikumu  42.punkts nosaka, ka informāciju par reģistrētām ārstniecības personām Inspekcija publicē mājas lapā (t.i. apliecībā norādīto informāciju). Tādejādi ārstniecības personai vairs nav nepieciešama papīra apliecība uz rokas, jo informācija ir pieejama Inspekcijas mājas lapā. Līdz šo noteikumu stāšanās spēkā, informācija par ārstniecības personas reģistrāciju un to termiņiem nebija publiski pieejama, dokuments kas to apliecināja bija izsniegtā ārstniecības personas reģistrācijas apliecība, tāpēc to izsniedza katrai ārstniecības personai reģistrējoties vai pārreģistrējoties. Noteikumi Nr.317 paredz, ka ar 01.01.2017. vairs nav obligāta prasība izsniegt apliecību papīra formā, jo visa informācija ir pieejama elektroniski, bet nepieciešamības gadījumā personai tā tiek izsniegta, bet par maksu. Saskaņā ar Noteikumu Nr.317 41.punktā ietverto tiesisko regulējumu, Noteikumu Nr.675 nepieciešams papildināt ar jaunu 23.punktu: **Ārstniecības personu un ārstniecības atbalsta personu reģistrācijas apliecības izsniegšana**. Šis maksas pakalpojums netiks aplikts ar pievienotās vērtības nodokli (turpmāk - PVN) saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [3.panta](http://likumi.lv/ta/id/253451-pievienotas-vertibas-nodokla-likums#p3) astoto daļu. Tā kā reģistrācijas apliecības informācija ir pieejama Inspekcijas mājas lapā, tad papīra formātā vajadzēs tikai dažos gadījumos, piemēram, izbraucot uz ārzemēm strādāt. Tādēļ plānota tikai 21 reģistrācijas apliecība gadā. Tiek papildināts Noteikumu Nr.675 4.punkta iekavās rakstītais teksts, kurš šobrīd nosaka - Higiēnas prasību ievērošanas novērtēšana objektiem, kam normatīvajos aktos nav noteiktas higiēnas prasības (pakalpojums nav obligāts saskaņā ar normatīvajiem aktiem un tiek sniegts pēc objekta īpašnieka brīvprātīga pieprasījuma), uz 4.punkta iekavās rakstīto teksta redakciju - Higiēnas prasību ievērošanas novērtēšana objektiem, kam normatīvajos aktos nav noteiktas higiēnas prasības (pakalpojums nav obligāts saskaņā ar normatīvajiem aktiem un tiek sniegts pēc objekta īpašnieka brīvprātīga pieprasījuma, **izņemot attiecībā uz noteikumu pielikuma 4.7.apakšpunktā noteiktajiem objektiem**).Atbilstoši Noteikumu Nr.981 8.panta 8.6.punktam, Inspekcija izsniedz līdz 700 atzinumiem gadā par bērnu nometnēm, sakarā ar to tiek papildināti Noteikumi Nr.675 ar jauniem apakšpunktiem: 4.7. **bērnu nometnēm**:4.7.1. dienas nometnes ar dalībnieku skaitu līdz 20;4.7.2. dienas nometnes ar dalībnieku skaitu vairāk par 20;4.7.3. diennakts nometnes ar dalībnieku skaitu līdz 20;4.7.4. diennakts nometnes ar dalībnieku skaitu vairāk par 20.Šiem maksas pakalpojumiem netiks piemērots PVN saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [3.panta](http://likumi.lv/ta/id/253451-pievienotas-vertibas-nodokla-likums#p3) astoto daļu. Noteikumi Nr.981 ir stājušies spēkā 01.09.2009. No 2009.gada līdz 2016.gadam Inspekcija nebija nodrošināta ar autotransportu, rezultātā nevarēja efektīvi veikt iestādes funkcijas, tai skaitā, nometņu atzinumu izsniegšanu. Ik gadu pieaugošais pieprasījums pēc atzinumiem nometņu darbības uzsākšanai – no 300 atzinumiem 2008.gadā līdz pat 700 – 900 atzinumiem pēdējos gados, kas praktiski paralizē citu uzraudzības funkciju veikšanu maija, jūnija un jūlija mēnešos. Ar esošajiem cilvēkresursiem pieprasījumu noteiktajos termiņos praktiski nav iespējams nodrošināt bez papildus resursu piesaistes, ko varētu realizēt tikai papildus pašu ieņēmumu kāpuma gadījumā. Inspekcija izsniedz atzinumus par bērnu nometnēm, kuru organizāciju galvenokārt nodrošina komersanti. Inspekcija līdz šim izmantoja klientu transporta līdzekļus pakalpojuma sniegšanai. Lai nodrošinātu Inspekcijas tiesisku darbību nolūkā novērst iespējamos korupcijas riskus, tiek izmantots iestādes autotransports (nevis klienta – pasūtītāja transports) (Inspekcija 2016.gada jūlijā iegādājās 5 automašīnas operatīvajā līzingā, un 2017.gadā papildus vēl tiek nomātas 2 automašīnas), kas rada papildus finanšu izdevumus (automašīnu noma, tehniskā apkopes veikšana, degviela u.tt.), kā rezultātā Inspekcijai var rasties problēmas nodrošināt nometņu atzinumu sniegšanu 2017.gada budžeta ietvaros.Nereti ir gadījumi, kad atzinums tiek pieprasīts, bet nometne reāli nenotiek, līdz ar to Inspekcijas resurss tiek patērēts veltīgi. Maksas pakalpojuma ieviešana šādus gadījumus, domājams, izslēgs.Informācija par higiēnas un drošības prasības bērnu nometnēs ir atrodama portāla [www.nometnes.gov.lv](http://www.nometnes.gov.lv) sadaļā Jaunumi/ Metodiskais atbalsts/Vadlīnijas nometņu organizēšanai. Vadlīnijas ir tapušas ar Eiropas Sociālā fonda un Latvijas valsts finansiālu atbalstu projekta „Kvalitatīvas metodiskās vadības sistēmas nodrošināšana bērnu nometņu organizēšanai”, un ir adresēts nometņu organizētājiem, vadītājiem un darbiniekiem, kā arī nometņu saskaņošanu un uzraudzību īstenojošo institūciju darbiniekiem. Pēc vadlīnijas satura 15.punkts „Higiēnas un drošības prasības bērnu nometnēs” veltīta tieši higiēnas prasību ievērošanai. Vadlīniju izpratnē ar terminu higiēnas prasības saprot nosacījumu un praktisku pasākumu kopums, kas nepieciešams, lai nodrošinātu un kontrolētu drošu un veselībai nekaitīgu pakalpojumu sniegšanu, tās ietver ne tikai tīrīšanas režīma nodrošināšanu, bet arī nosacījumus un prasības telpām, iekārtām un personālam, lai līdz minimumam samazinātu vai likvidētu iespējami kaitīgo vides faktoru (fizikālo, ķīmisko, bioloģisko) iedarbību pakalpojumu sniegšanas laikā. Katram nometnes dalībniekam un darbiniekam, lai samazinātu slimību izplatību un neradītu apdraudējumu paša, kā arī apkārt esošo cilvēku veselībai, ir nepieciešams pārzināt minimālās higiēnas un drošības prasības, kā arī labu higiēnas praksi.Inspekcijas jauno maksas pakalpojumu izcenojumi ir aprēķināti, ņemot vērā pakalpojumu pašizmaksu, ar mērķi segt ar pakalpojumu sniegšanu saistītos faktiskos izdevumus. Ieņēmumi no sniegtajiem maksas pakalpojumiem tiks novirzīti pakalpojumu sniegšanā iesaistīto speciālistu atlīdzībai, ar pakalpojumu sniegšanu saistīto uzturēšanas un administratīvo izdevumu segšanai. Noteikumu projekta realizācijai papildus valsts budžeta līdzekļi nav nepieciešami, tas tiks realizēts piešķirto finanšu un cilvēkresursu ietvaros. |
| 3. | Projekta izstrādē iesaistītās institūcijas | Veselības ministrija un Inspekcija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Inspekcijas maksas pakalpojumu ņēmēji var būt jebkurš Latvijas Republikas iedzīvotājs.Ārstniecības personas un ārstniecības atbalsta personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tautsaimniecību neietekmēs, jo sniegtie pakalpojumi nav obligāti, bet tiks sniegti pēc personas pieprasījuma.Administratīvais slogs netiks palielināts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2017.gads** |  Turpmākie trīs gadi (tūkst. latu) |
| **2018.** | **2019.** | **2020.** |
|  Saskaņā ar valsts budžetu kārtējam gadam  |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
| 1. Budžeta ieņēmumi: | **338 597** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 338 597 | 0 | 0 | 0 | 0 |
| 1.2. valsts speciālais budžets |  | 0 | 0 | 0 | 0 |
| 1.3. pašvaldību budžets |  | 0 | 0 | 0 | 0 |
| 2. Budžeta izdevumi: | **338 597** | **0** | **0** | **0** | **0** |
| 2.1. valsts pamatbudžets | 338 597 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: |  **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 |
| 5.2. speciālais budžets | 0 | 0 | 0 |
| 5.3. pašvaldību budžets  | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2017.gadā Inspekcijaiplānoti ieņēmumi no maksas pakalpojumiem 46.00.00 "Veselības nozares uzraudzība" apakšprogrammā 46.01.00 "Uzraudzība un kontrole" 338 597 *euro* apmērā šādā sadalījumā pa izdevumu kodiem atbilstoši ekonomiskajām kategorijām:EKK 1000 Atlīdzība 298 786 *euro*; EKK 2000 Preces un pakalpojumi 33 691 *euro*;EKK 5000 Kapitālie izdevumi 6 120 *euro*.Noteikumu Nr.675 grozījumus paredzēts papildināt ar pieciem jauniem maksas pakalpojumiem, to skaits tiek plānots balstoties uz iepriekšējo gadu pieprasījumiem:1. **Higiēnas prasību ievērošanas novērtēšana objektā,** šiem maksas pakalpojumiem netiks piemērots PVN saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [3.panta](http://likumi.lv/ta/id/253451-pievienotas-vertibas-nodokla-likums#p3) astoto daļu**:**
	1. **4.7.1. apakšpunkts - dienas nometnes ar dalībnieku skaitu līdz 20** maksas pakalpojuma izcenojums - 31,96 *euro*:

2017.gadā un turpmāk plānots sniegt 109 šādus pakalpojumus ik gadu ar kopējiem ieņēmumiem 109\*31,96 *euro =* 3 483,64 *euro*. * 1. **4.7.2. apakšpunkts - dienas nometnes ar dalībnieku skaitu vairāk par 20** maksas pakalpojuma izcenojums - 36,12 *euro*:

2017.gadā un turpmāk plānots sniegt 119 šādus pakalpojumus ik gadu ar kopējiem ieņēmumiem 119\*36,12 *euro* = 4 298,28 *euro*. * 1. **4.7.3. apakšpunkts - diennakts nometnes ar dalībnieku skaitu līdz 20**

maksas pakalpojuma izcenojums - 40,27 *euro*:2017.gadā un turpmāk plānots sniegt 65 šādus pakalpojumus ik gadu ar kopējiem ieņēmumiem 65\*40,27 *euro* = 2 617,55 *euro* .* 1. **4.7.4. apakšpunkts - diennakts nometnes ar dalībnieku skaitu vairāk par 20** maksas pakalpojuma izcenojums - 44,44 *euro*:

2017.gadā un turpmāk plānots sniegt 385 šādus pakalpojumus ik gadu ar kopējiem ieņēmumiem 385\*44,44 *euro* = 17 109,40 *euro*. **2. 23. punkts - Ārstniecības personu un ārstniecības atbalsta personu reģistrācijas apliecības izsniegšana** maksas pakalpojuma izcenojums - 11,52 *euro*:2017.gadā un turpmāk plānots sniegt 21 šādu pakalpojumu ik gadu ar kopējiem ieņēmumiem 21\*11,52 *euro* = 241,92 *euro*. Šis maksas pakalpojums netiks aplikts ar PVN saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [3.panta](http://likumi.lv/ta/id/253451-pievienotas-vertibas-nodokla-likums#p3) astoto daļu.Izcenojumi norādīti Pielikumā Nr.1 un kopsavilkuma Pielikumā Nr.2Tiek papildināts Noteikumu Nr.675 4.punkta iekavās rakstītais teksts jaunā redakcijā - Higiēnas prasību ievērošanas novērtēšana objektiem, kam normatīvajos aktos nav noteiktas higiēnas prasības (pakalpojums nav obligāts saskaņā ar normatīvajiem aktiem un tiek sniegts pēc objekta īpašnieka brīvprātīga pieprasījuma, **izņemot attiecībā uz noteikumu pielikuma 4.7.apakšpunktā noteiktajiem objektiem**). Noteikumu Nr.675 4.punkta redakcijas izmaiņas ietekmēs bērnu nometņu atzinumus – par tiem Inspekcija varēs izrakstīt rēķinus kā par maksas pakalpojumiem.2017.gadā un turpmāk Inspekcijai plānoti pašu ieņēmumu no maksas pakalpojumiem palielinājums par 27 751 *euro* apmērā šādā sadalījumā pa izdevumu kodiem atbilstoši ekonomiskajām kategorijām: EKK 1000 Atlīdzība 17 243 *euro*; EKK 2000 Preces un pakalpojumi 8 749 *euro*; EKK 5000 Kapitālie izdevumi 1 759 *euro*.Ir plānots maksas pakalpojumu ieņēmumu palielinājums par 27 750,79 *euro*, bet ir plānota arī maksas pakalpojumu ieņēmumu neizpilde vismaz 28 324,30 *euro* apmērā, jo Inspekcija līdz šim ieņēmumu no maksas pakalpojumiem un citu pašu ieņēmumu plānu nav izpildījusi pilnā apjomā (no plānotajiem 265 758 *euro* ieņēmumiem: 2014.gadā ieņemti 188 494 *euro* (71%), 2015.gadā – 196 379 *euro* (74%), 2016.gadā – 197 831 *euro* (74%). 2017.gadā no plānotajiem 338 597 *euro* ieņēmumiem (ieņēmumi palielināti saistībā ar Tabakas izstrādājumu, augu smēķēšanas produktu un elektronisko smēķēšanas ierīču un to šķidrumu aprites likuma izrietošajām papildus funkcijām) plānoti 267 492 *euro* (79%) lieli ieņēmumi. Informāciju par maksas pakalpojumiem, kuri rada būtisku ieņēmumu neizpildi attiecībā pret plānoto skatīt Pielikumā Nr.3 „Nozīmīgākie maksas pakalpojumi, kuri rada būtisku ieņēmumu neizpildi attiecībā pret plānoto (2014.-2016. gadā)”. Noteikumu projekts tiks īstenots, nemainot 46.00.00 "Veselības nozares uzraudzība" apakšprogrammas 46.01.00 "Uzraudzība un kontrole" finansējuma sadalījumu pa ieņēmumu, izdevumu klasifikācijas kodiem, kā arī tiks īstenots piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |

|  |
| --- |
| 2017.gada maijā plānots izvērtēt un pārskatīt šobrīd spēkā esošos Noteikumus Nr.675 un iesniegt priekšlikumus izskatīšanai Ministru kabinetā.Noteikumu projekta realizācijai papildus valsts budžeta līdzekļi nav nepieciešami, tas tiks realizēts piešķirto finanšu un cilvēkresursu ietvaros. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji var līdzdarboties, sniedzot atzinumu par šo noteikumu projektu pēc izsludināšanas Valsts sekretāru sanāksmē, piedalīties sabiedriskajā apspriedē, sniegt atzinumus saskaņošanas procesā un piedalīties Ministru kabineta sēdē. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Inspekcija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

Anotācijas IV un V sadaļa - projekts šīs jomas neskar.

Veselības ministre Anda Čakša

Vīza: Valsts sekretārs Kārlis Ketners

Vinničenko, 67876029

Inga.Vinnicenko@vm.gov.lv